b'\n_START_ARTICLE_\n\xc5\xbdelezni\xc5\xa1ka postaja Se\xc5\xbeana\n_START_SECTION_\nZgodovina\n_START_PARAGRAPH_\nPostaja je pri\xc4\x8dela z delovanjem 19. julija 1857. Takrat se je imenovala Bahnhof Se\xc5\xbeana (ime v nem\xc5\xa1kem jeziku). V tistem \xc4\x8dasu se je nahajala znotraj avstrijskega cesarstva, njen prvotni izvajalec je bila avstrijska Ju\xc5\xbena \xc5\xbeeleznica, ki je bila v zasebni lasti._NEWLINE_Po prvi svetovni vojni in priklju\xc4\x8ditvi Se\xc5\xbeane Kraljevini Italiji je bila postaja preimenovana v Stazione di Sesana (ime v italijanskem jeziku). Odgovornost za delovanje postaje je bila prene\xc5\xa1ena na Ferrovie dello Stato (\xc5\xbdeleznice dr\xc5\xbeave Italije)._NEWLINE_Leta 1947, po koncu druge svetovne vojne, je Socialisti\xc4\x8dna federativna republika Jugoslavija prevzela nadzor nad Se\xc5\xbeano, postaja se je preimenovala v \xc5\xbdelezni\xc5\xa1ko postajo Se\xc5\xbeana. Tu je bil glavni mejni prehod med Italijo in Jugoslavijo, njeno delovanje pa je bilo prerazporejeno na Jugoslovanske \xc5\xbeeleznice._NEWLINE_Ob osamosvojitvi Slovenije leta 1991 so postajo prevzele Slovenske \xc5\xbeeleznice.'